CELEX: 62011CN0517
Language: da
Date: 2011-10-07 00:00:00
Title: Sag C-517/11: Sag anlagt den 7. oktober 2011 — Europa-Kommissionen mod Den Hellenske Republik

10.12.2011   
            
            
               DA
            
            
               Den Europæiske Unions Tidende
            
            
               C 362/14
            
         Sag anlagt den 7. oktober 2011 — Europa-Kommissionen mod Den Hellenske Republik
   (Sag C-517/11)
   2011/C 362/21
   Processprog: græsk
   
      Parter
   
   
      Sagsøger: Europa-Kommissionen (ved M. Patakia, I. Chatzigiannis og S. Petrova, som befuldmægtigede)
   
      Sagsøgt: Den Hellenske Republik
   
      Sagsøgerens påstande
   
   Det fastslås, at
   
               —
            
            
               Den Hellenske Republik har tilsidesat sine forpligtelser i henhold til artikel 6, stk. 2, sammenholdt med artikel 7, i direktiv 92/43/EØF om bevaring af naturtyper samt vilde dyr og planter, idet den ikke har truffet alle de nødvendige foranstaltninger for at undgå forringelsen af naturtyperne og levestederne for de arter, med hensyn til hvilke det særlige bevaringsområde (SBO) 1220009 er blevet udpeget, og navnlig idet den ikke har truffet alle de nødvendige foranstaltninger for at bringe den ulovlige boring, vanding og deponering af industriaffald til ophør, og for at gennemføre planen for management og det integrerede overvågningsprogram vedrørende nationalparkerne Koronia-Volvi-søerne og Makedonikon Tempon;
            
         
               —
            
            
               Den Hellenske Republik har tilsidesat sine forpligtelser i henhold til artikel 3 og artikel 4, stk. 1 og 3, i Rådets direktiv 91/271/EØF om rensning af byspildevand, idet den ikke har færdiggjort kloaknettet og byområdet Langadas anlæg til rensning af byspildevand.
            
         
               —
            
            
               Den Hellenske Republik tilpligtes at betale sagens omkostninger.
            
         
      Søgsmålsgrunde og væsentligste argumenter
   
   
               1)
            
            
               Den omhandlede tilsidesættelse vedrører forringelsen og forureningen af Koronia-søen (i præfekturet Thessaloniki) på grund af en række miljøskadelige handlinger og på grund af den manglende opfyldelse af de retlige rammer, som Den Hellenske Republik har indført med henblik på beskyttelse af søen.
            
         
               2)
            
            
               For at opfylde fællesskabslovgivningen på miljøområdet oprettede de græske myndigheder en ordning for beskyttelse af området (ministeriel afgørelse 6919/2004), et særligt program for nedbringelse af vandforurening af søen (ministeriel afgørelse 35308/1838/2005) og en aktionsplan vedrørende nitratforurening (ministeriel afgørelse 16175/824/2006) og gav inden for rammerne af en masterplan, udarbejdet af præfekturet, tilladelse til 21 foranstaltninger, de var nødvendige til genopretningen af søen. De græske myndigheder sikrede i denne forbindelse finansieringen af disse foranstaltninger ved fællesskabsmidler (jf. navnlig Samhørighedsfondens afgørelse C(2005) 5779/19.12.2005, der finansierer infrastrukturarbejde), men også ved nationale midler.
            
         
               3)
            
            
               Imidlertid er Kommissionen af den opfattelse, at de græske myndigheder i det væsentlige endnu ikke har sat disse retlige rammer i kraft. Problemet med forringelsen af søen foreligger stadigvæk til fulde og implementeringen af visse af de 21 foranstaltninger (som er en nødvendig forudsætning for EU-finansieringen) er således blevet forsinket. På grund af de manglende fremskridt i forbindelse med implementeringen af de planlagte foranstaltninger har Kommissionen besluttet at indbringe sagen for Domstolen.
            
         
               4)
            
            
               Efter Kommissionens opfattelse er der navnlig sket en tilsidesættelse af artikel 6, stk. 2, sammenholdt med artikel 7 i direktiv 92/43/EØF, hvorefter [medlemsstaterne] i de særlige bevaringsområder [skal træffe passende foranstaltninger] for at undgå forringelse af naturtyperne og levestederne for arterne samt forstyrrelser, som berører de arter, for hvilke områderne er udpeget, og bevaringen af vilde fugle.
            
         
               5)
            
            
               Ifølge Kommissionen har Den Hellenske Republik ikke truffet alle de nødvendige foranstaltninger til implementering af alle de foranstaltninger, som landet selv har udarbejdet, og som blev anset for nødvendige for at opnå formålene med ovennævnte bestemmelser.
            
         
               6)
            
            
               Det anføres navnlig:
               
                           —
                        
                        
                           De ulovlige boringer, som de græske myndigheder selv har anset for at være nødvendige for genopretning af søen, er ikke endeligt ophørt.
                        
                     
                           —
                        
                        
                           Begrænsningen af vandingen til et tilfredsstillende niveau er endnu ikke blevet gennemført, hvilket fremgår af, at de græske myndigheder ikke har fremlagt noget bevis for, at de tilsigtede foranstaltninger er blevet truffet.
                        
                     
                           —
                        
                        
                           Undersøgelsen af arbejdet med konstruktionen af de fælles vandingssystemer og med henblik på berigelsen af grundvandsspejlet i Koronia-søen er endnu ikke blevet forberedt og deponeringen af industriaffald er ikke blevet implementeret, da kontrakten om arbejdet med konstruktionen af fermentationsbassiner i søen tilsyneladende endnu ikke er blevet indgået. Fire miljøforurenende industrianlæg er stadig ulovligt i drift.
                        
                     
                           —
                        
                        
                           Planen for management og færdiggørelse af den planlagte overvågning af nationalparkerne Koronia-Volvi-søerne og Makedonikon Tempon er endnu ikke blevet vedtaget.
                        
                     
         
               7)
            
            
               Derudover er Kommissionen af den opfattelse, at der er sket en tilsidesættelse af artikel 3 og 4 i direktiv 91/271/EØF i forbindelse med udledningen af og kloaknettet for byspildevand. I forbindelse med anlæggelsen af Langadas kloaknet og enheder for opsamling af by- og industrispildevand og den biologiske rensning har de græske myndigheder nemlig ikke meddelt Kommissionen, om den planlagte første fase af arbejdet, efter hvis afslutning 50 % af befolkningen i byen Langada skulle være omfattet, er blevet afsluttet. Under alle omstændigheder er den anden fase af Langadas kloaknet, efter hvis afslutning 100 % af befolkningen vil være omfattet, stadigvæk på undersøgelsesstadiet.
            
         
               8)
            
            
               Hvad endelig angår den sekundære rensning af byspildevandet, var den pågældende kontrakt på tidspunktet for de græske myndigheders besvarelse af den begrundede udtalelse endnu ikke blevet indgået.